**Saxenda til vægttab.**

Her i huset iværksætter vi alene behandling til voksne og ikke til ptt over 75år, da erfaring savnes

**Indikation:**

Til vægtkontrol som supplement til en kaloriefattig kost og øget fysisk aktivitet ved:

* Start-BMI ≥ 30 kg/m² ([svær overvægt](http://pro.medicin.dk/Sygdomme/Sygdom/318179#a000))

**eller**

* Start-BMI 27-30 kg/m² (overvægtig) samt mindst én vægtrelateret komorbiditet, fx dysglykæmi (prædiabetes eller [diabetes mellitus type 2](http://pro.medicin.dk/Sygdomme/Sygdom/318317#a000)), [hypertension](http://pro.medicin.dk/Sygdomme/Sygdom/318336#a000), [dyslipidæmi](http://pro.medicin.dk/Sygdomme/Sygdom/318188" \l "a000" \o "dyslipidæmi) eller obstruktiv søvnapnø.

Liraglutid bør seponeres efter 12 ugers behandling med en dosis på 3 mg daglig, hvis patienten ikke har tabt mindst 5 % af den initiale legemsvægt.

Før opstart tid til blodprøver samt vægt, BT og puls. Du vil få tider til løbende kontrol.

**Bivirkninger**

Hyppigste bivirkninger er hovedpine, kvalme, forstoppelse eller diare og andre symptomer fra mavetarmkanalen. Derudover risiko for galdesten (som ved vægttab generelt), men også akut betændelse i bugspytkirtlen, som kræver akut lægehenvendelse.

Enkelte kan få påvirkning af stofskiftet, pulsen og blodtrykket, det holder vi løbende øje med. Derfor skal du være indstillet på relativt hyppige kontroller.

## **Symptomer på akut bugspytkirtelbetændelse**

Symptomerne kan være voldsomme og kan føre til indlæggelse. Hyppigst ses:

* Mavesmerter. Pludseligt indsættende, ofte meget voldsomme og nogenlunde konstante. Oftest lokaliseret opadtil i maven eller under venstre ribbenskant, men kan i øvrigt brede sig til hele maven. Ofte udstråling til ryggen.
* Kvalme og gentagne opkastninger.
* Oppustethed.
* Kulderystelser, feber og almen sygdomsfornemmelse.

**Dosis og plan**

1. uge 0,6mg dgl (første dosis gives under supervision hos Trine)

2. uge 1,2mg dgl

3. uge 1,8mg dgl

Du får tid efter ca 3½ uge, hvor vægt, puls, BT og blodprøver kontrolleres. Du bedes veje dig hjemme 1 gang ugentligt og medtage værdier.

Hvis der ikke er tilstrækkelig effekt af behandlingen kan Saxenda øges ydereligere

4. uge 2,4mg dgl

5. uge 3mg dgl, dette fortsætter pt med i alt 12 uger.

Hvis bivirkninger på høj dosis, reduceres til højest tolerable og effektive dosis.

Såfremt du ikke har tabt 5% af udgangsvægten efter 12 uger seponeres behandlingen.

Der er ikke endegyldige vejledninger ifht længden af behandling, men målet må være BMI på 25.

Du skal altså før behandling være indstillet på kontrol blodprøver før opstart, efter 3-4 uger, efter 3 mdr og derefter løbende hver 3. – 6. måned.

™